बीकानेर की समस्याओं को लेकर होगी अब आर-पार की लड़ाई
राज्यस्तरीयगणतंत्र दिवस समारोह में बीकानेर रही मुख्यमंत्री वसुंधरा राजे के समक्ष बीकानेर की समस्याओं के निस्तारण को लेकर अब जनता आर-पार की लड़ाई लड़ेंगी। कोटगेट पर एलीवेटेड रोड बनाने, बीकानेर मे पुन: तकनीकी विवि खोलने तथा बीकानेर से हवाई सेवा शुरू करने की मांग बीकानेर विकास समन्वय समिति के बैनर तले जनता सरकार से करेगी। यह जानकारी मंगलवार को समिति संयोजक सुभाष मित्तल एवं महासचिव भंवर पुरोहित ने पत्रकारों को दी। उन्होंने बताया कि तीनों की मांगों को लेकर राज्य सरकार को अवगत करवाया जाएगा। कोटगेट पर एलीवेटेड रोड बनाने के लिए अब व्यापारी, आमजन सहित सभी एक राय है, जिनकी इन पर सहमति नहीं है उनसे भी वार्ता कर इस आंदोलन में शामिल किया जाएगा। इसके बाद भी यदि गणतंत्र दिवस समारोह में सरकार इस संबंध में कोई कार्रवाई नहीं करती है तो जनआंदोलन किया जाएगा।
विवि के लिए छात्र
संगठन करेंगे आंदोलन
गणतंत्रदिवस के राज्यस्तरीय समारोह में यदि सरकार ने बीकानेर को पुन: तकनीकी विवि नहीं दिया तो छात्र संगठन इसके लिए आंदोलन करेंगे। प्रेसवार्ता में नेहरू शारदा पीठ कॉलेज के अध्यक्ष विष्णु साध एवं बेसिक कॉलेज के छात्रसंघ अध्यक्ष मनोज व्यास ने बताया कि तकनीकी विवि बीकानेर के छात्रों के विकास के लिए जरूरी है। यदि बीकानेर को तकनीकी विवि नहीं देती है तो छात्र संगठन सभी कॉलेजों में आंदोलन चलाएंगे।
hin_Deva hin_Deva mag_Deva hin_Deva hin_Deva